Utilitats+de+Softcatalà

=WEB de Softcatalà=

toc

Què és Softcatalà?
Softcatalà és una associació sense ànim de lucre, registrada des del 1998 com a tal a Mallorca, l'objectiu bàsic de la qual és fomentar l'ús del català a la informàtica, Internet i les noves tecnologies. Tot i estar registrada a Mallorca, Softcatalà desenvolupa la seva activitat arreu dels Països Catalans amb normalitat. Softcatalà està formada per estudiants, professionals i usuaris que abasten els camps propis d'una organització d'aquestes característiques: enginyers informàtics, filòlegs, dissenyadors i traductors que fan aquesta feina d'una manera altruista. Softcatalà està constituïda com a associació per tal de formalitzar la situació de cara a la resta d'entitats i usuaris i poder satisfer les necessitats comunes de les persones que volen viure les noves tecnologies plenament en català. 

Missió
La missió de Softcatalà és fomentar la presència i ús del català en qualsevol dels àmbits de les noves tecnologies (TIC). 

Valors
Els membres de Softcatalà compartim i imprimim en el nostre quefer diari els principis següents: 
 * **Transparència**: La transparència és un requisit indispensable quan es treballa des del voluntariat. També és fonamental per a augmentar la fluïdesa de comunicació entre els diferents membres.
 * **Obertura**: Som una comunitat oberta a tothom que hi vulgui col·laborar, ja sigui a títol individual, institucional o des del món empresarial, respectant sempre els nostres valors i les normes de convivència fonamentals.
 * **Meritocràcia**: Som una comunitat on la gent es valora per la seva feina i esforç envers la nostra missió.
 * **Independència**: Som independents d'empreses, governs i institucions i podem actuar, per tant, de manera coherent amb els nostres valors.
 * **Excel·lència**: Posem el major èmfasi possible en la qualitat i correcció de tot allò que desenvolupem en el nostre dia a dia, en tot allò que fem.
 * **Unitat de la llengua catalana**: La nostra tasca va adreçada a tot l'àmbit lingüístic i usem la variant estàndard general de la llengua catalana. Aquesta variant és la determinada per l'Institut d'Estudis Catalans (IEC), la màxima autoritat acadèmica, científica i legal reconeguda per al conjunt dels Països Catalans. Tanmateix, això no exclou la utilització de formes igualment reconegudes com a estàndard per l'IEC, però d'àmbit restringit, com poden ser totes aquelles formes recollides a les popularment conegudes com a «Normes de Castelló».

Quan, i amb quin projecte, es va donar a conèixer Softcatalà?
La idea de Softcatalà va néixer l'estiu del 1997. El 2 d'octubre del 1998 ens vam donar a conèixer amb el Navegador en català 4.04, fruit de gairebé un any de treball, que és la traducció al català del conegut navegador de la casa Netscape, el Communicator 4.04, en versió per a Windows en 32 bits.

En quines àrees treballa Softcatalà?
Actualment, Softcatalà està treballant en les àrees següents:
 * Organitzar el desenvolupament, la traducció i la distribució de programari en català, com ara tots els programes que hem traduït.
 * Crear les eines necessàries, tant informàtiques com lingüístiques (els documents tècnics, el Recull de termes, la Guia d'estil, la memòria de traducció, etc.), per tal que qualsevol usuari pugui fer traduccions al català i els desenvolupadors de programes puguin adaptar els seus programes a la nostra llengua.
 * Crear un punt de trobada per a tots els usuaris i usuàries que cerquen productes en català, necessiten ajuda tècnica, o, simplement, volen intercanviar experiències (al nostre web).
 * Donar a conèixer als usuaris de parla catalana les noves tecnologies en la seva llengua, com ara el GNU/Linux, el programari lliure, o altres iniciatives.

=WIKI de SOFTCATALÀ=

El **Wiki de Softcatalà** és l'espai col·laboratiu del web de Softcatalà des d'on es coordina i documenta, juntament amb les [|llistes de correu], l'avenç dels diferents [|projectes] en què s'implica l'associació. Si heu decidit [|col·laborar amb Softcatalà], us serà d'ajuda conèixer unes nocions bàsiques de l'edició amb sistemes wiki. Atès que s'utilitza el mateix programari que la [|Viquipèdia], l'enciclopèdia lliure en català, allí mateix hi trobareu una [|guia] que us pot servir de model. Si teniu cap dubte a l'hora d'editar a algun lloc podeu fer servir les pàgines de discussió, associades a la majoria de pàgines de contingut, on podreu formular la vostra pregunta directament. En alguns casos, pot ser que les pàgines estiguin protegides de la lliure edició excepte per a administradors o certs grups d'usuari; quan passa això, normalment és per a protegir continguts sensibles, com ara les baixades.

**MIRA, PER EXEMPLE, EL TOP 20 DELS PROGRAMES EN CATALÀ MÉS DESCARREGATS DES D'AQUESTA ASSOCIACIÓ**:

 * 1. OpenOffice.org (19020)
 * 2. Firefox (6837)
 * 3. GIMP (4907)
 * 4. Avast! antivirus Home Edition (3358)
 * 5. Corrector ortogràfic de català (general) per a l'OpenOffice.org (3036)
 * 6. WinRAR (2568)
 * 7. Diccionari català de sinònims per a l'OpenOffice.org (1954)
 * 8. PDFCreator (1798)
 * 9. VLC media player (1741)
 * 10. Adobe Reader (1395)
 * 11. Audacity (1337)
 * 12. Corrector ortogràfic de català (general) per a Mozilla (1252)
 * 13. El Corrector (1201)
 * 14. Paquet català per al Microsoft Office 2007 (1173)
 * 15. Paquet català per al Microsoft Office 2003 (1078)
 * 16. Thunderbird (1049)
 * 17. 7-Zip (1042)
 * 18. Diccionari català de partició de mots per a l'OpenOffice.org (997)
 * 19. EMule (892)
 * 20. Paquet d'interfície en català per al Windows XP (869)

[|Audacity]
L'**Audacity** és un editor i enregistrador d'àudio fàcil d'utilitzar, disponible per a Windows, Mac OS X, GNU/Linux i altres sistemes ... [|Més informació]



[|Audiograbber]
L'Audiograbber és un programa que copia música i l'emmagatzema al disc dur del vostre ordinador; el seu objectiu principal és copiar música des dels CD. La música es copia digitalment i, per tant, les còpies que s'obtenen són perfectes. Inclou funcions per comprovar que les còpies són fidels a l'original. ... [|Més informació]



[|BSPlayer]
EL **BSPlayer** és un dels millors reproductors de DivX del moment. És ràpid, fiable, i inclou un munt de pràctiques opcions que fan que la reproducció d'aquesta mena de vídeos sigui d'allò més ... [|Més informació]



[|CDex]
El **CDex** és una eina per a fer qualsevol cosa relacionada amb l'àudio. Adreçat principalment a l'extracció i la conversió, coses com ara passar la vostra col·lecció de discos compactes a mp3 o ogg esdevenen extremadament senzilles. El CDex és programari lliure, i permet la utilització de múltiples codificadors sense ... [|Més informació]



[|Celtx]
El **Celtx** és un editor de guions audiovisuals. Amb ell podreu escriure en format estàndard: guions de cinema, televisió, teatre, ràdio, i còmic. És una eina professional que gràcies a la seva facilitat d'ús, la fan servir des de guionistes professionals o amateurs a estudiants de ... [|Més informació]



[|La Nostra TV]

 * La Nostra TV** és un programa per a visualitzar a través d'Internet els diversos canals de televisió i ràdio en llengua catalana que ara mateix hi ha als Països Catalans i que emeten de franc a través de la ... [|Més informació]



[|Llistar MP3]
Programa fet en ensamblador per a Windows, que mostra informació dels fitxers d'àudio comprimits. De cada fitxer detectat, se'n mostra el nom, la mida, la durada de la cançó, les dades de la compressió, i, finalment, les dades del 'tag' (títol, artista, àlbum, any, comentari i ... [|Més informació]



[|Songbird]
El **Songbird** és un reproductor multimèdia lliure, multiplataforma i amb possibilitat d'instaŀlar-hi extensions i temes (anomenats //plomatges//) basat en la plataforma Mozilla i inspirat en l'iTunes d'Apple. En el mateix reproductor s'hi integra un navegador ... [|Més informació]



[|VLC media player]
El **VLC media player** és un reproductor multimèdia lliure (llicència GPL) i multiplataforma. L'avantatge que té respecte d'altres reproductors és que incorpora gran quantitat de còdecs d'àudio i vídeo sense necessitat que l'usuari els hagi d'instal·lar un per un. A més de reproduir fitxers localment, també els reprodueix en temps ... [|Més informació]